Wase 20
Na ivakatakila ni kena tauyavutaki na Lotu kei na qaravi ni kena cakacaka, ka soli vei Josefa Simici na Parofita, mai Feieti se voleka kina, e Niu Ioka. Eso na wase ni ivakatakila oqo a rawa ni se soli sara ena vulaikatakata ni 1829. Na ivakatakila taucoko, ka kilai tu ena gauna ko ya me Tikina kei na Veiyalayalati, e rairai ni a volai ni oti sara toka ga na 6 ni Epereli, 1830 (na siga a tauyavutaki kina na Lotu). A vola vakaoqo na Parofita: “Raica a vakatakila vei keitou o Koya [ko Jisu Karisito] na veika oqo, ena yalo ni parofisai kei na ivakatakila; raica keitou sa kila kina e vuqa na ka, keitou sa kila tale ga kina na tikinisiga sa lewa ka vakarota ko Koya, me keimami vakaduria tale kina e vuravura na Nona Lotu.”
1–16, E vakadinadinataka na iVola i Momani, na vakalou ni cakacaka ena gauna edaidai; 17–28, Sa vakadeitaki tale na ivakavuvuli ni veibuli, na lutu, na veisorovaki kei na papitaiso; 29–37, Vakamatatataki na lawa ka vauca na veivutuni, veivakadonui, veivakatabui kei na papitaiso; 38–67, Tuvani vakamatata na itavi ni talatala qase, na bete, na ivakavuvuli kei na dikoni; 68–74, Vakatakilai na nodra itavi na lewenilotu, na nodra vakalougatataki na gone lalai kei na ivakarau ni papitaiso; 75–84, Sa vakatakilai na masu ni sakaramede kei na ivakaro e baleti ira na isoqosoqo lewe ni Lotu.
1 Na acadra tale ni bLotu i Karisito ena veisiga e muri oqo, ni sa oti e dua na udolu walu na drau ka tolusagavulu na yabaki mai na gauna a sucu kina vakayago e vuravura na noda Turaga ka iVakabula ko Jisu Karisito, ka a ctauyavutaki ka cokonaki ena kena sala vakalawa ena neimami vanua, me vaka na lomana kei na Nona ivakaro na Kalou, ena ikava ni vula, ena ikaono ni siga ni vula ka vakatokai me Epereli—
2 Na ivakaro ka soli vei Josefa Simici Lailai, ka a akacivi mai vua na Kalou, ka tabaki me dua na biapositolo i Jisu Karisito, ka imatai ni citalatala qase ni lotu oqo;
3 Kei Oliva Kaudari, ka a kacivi talega mai vua na Kalou, me dua na iapositolo i Jisu Karisito, ka ikarua ni italatala qase ni lotu oqo, ka tabaki mai na ligana;
4 Sa yaco oqo ena loloma soli wale ni Turaga na noda iVakabula ko Jisu Karisito, ko koya me nona na lagilagi, ena gauna oqo ka sega ni mudu. Emeni.
5 Ni oti na kena vakaraitaki vakaidina vua na imatai ni italatala qase oqo ni sa bokoci na nona ivalavala ca, sa qai avakataotaki koya tale na veika tawayaga vakavuravura;
6 Ia ni sa oti na nona veivutuni, ka vakamalumalumutaki koya vakaidina sara, ena vakabauta, sa mai vunau vua na Kalou mai vua e dua na nona aagilosi tabu, ia sa serau sara na bmatana me vaka na livaliva, ka sa uasivia na veika vulavula kecega na savasava ni nona isulu;
7 Ka solia vua na ivakaro sa vakauqeti koya sara;
8 Ka solia vua na kaukauwa mai lagi, ena kena asala sa vakarautaki tu mai, me vakadewataka kina na iVola i Momani;
9 Ka tiko kina na kedra ivolatukutuku e dua na matatamata era sa rusa, kei na ataucoko ni bkosipeli i Jisu Karisito vei ira na Matanitu Tani kei ira tale ga na Jiu;
10 Ka a soli ena veivakauqeti, ka vakadeitaki vei aira tale eso mai na veiqaravi ni agilosi, ka qai bkacivaki ki vuravura mai vei ira—
11 Me vakadinadinataka ki vuravura ni sa adina na ivolanikalou tabu, ka ni sa dau buqeti ira na tamata na Kalou ka kacivi ira ki na nona cakacaka ctabu ena itabayabaki kei na itabatamata oqo, ka vakakina vei ira na itabatamata e liu;
12 Ka vakaraitaka kina ni asai koyakoya tiko ga na Kalou ena siga sa oti, ena siga edaidai ka sega ni mudu. Emeni.
13 O koya gona sa vuqa sara na kena ivakadinadina, ena vukudra sa na lewai kina ko vuravura, sa dina sara ni lewevuqa era na qai kila e muri na cakacaka oqo.
14 Kei ira na ciqoma ena vakabauta, ka caka adodonu tiko ga, era na rawata na bisala ni bula tawamudu;
15 Ia ko ira sa vakaukauwataka na lomadra ena atawa vakabauta, ka sega ni ciqoma, ena vuki me ra na cudruvi—
16 Me vaka sa kaya na Turaga na Kalou; ka keirau, sa rogoca ka vakadinadinataka na italatala qase ni lotu, na vosa lagilagi ni Tui sa Cecere Sara, ko koya sa nona na lagilagi tawamudu ka sega ni mudu. Emeni.
17 Ena veika oqo keirau sa akila kina ni tiko e dua na bKalou mai lomalagi, io sa tawayalani na nona gauna ia sa tawamudu, mai na tawavakaiyalayala ki na tawavakaiyalayala na Kalou sa sega ni veisau rawa vakadua, sa bulia na lomalagi kei na vuravura, kei na veika kecega sa tu kina;
18 Sai koya sa abulia na tamata, na tagane kei na yalewa, me bucui koya ka itovo vata kaya, sa buli ira ko koya;
19 Ka solia vei ira na ivakaro me ra alomani koya ka bqaravi koya, na Kalou bula ka dina duadua ga, ka sai koya taudua ga me ra cqarava.
20 Ia mai na talaidredre ki na veilawa tabu oqo sa mai dau agarogaro ka lewai rau na btevoro, ka rau sa cmuduki tani kina.
21 O koya sa solia kina na aLuvena e Duabau ga, na Kalou Kaukauwa, me vaka sa volai tu ena ivolanikalou ka mai solia ko koya.
22 A mai atemaki ko Koya ia a sega ni rawai.
23 A alauvako ki na kauveilatai, mate, ka btucake tale ena ikatolu ni siga;
24 Sa alako cake ki lomalagi, ka laki tiko ena liga imatau i bTamana, me dabe vakatui ena kaukauwa vakalou me vaka na lewa i Tamana;
25 Ia ko ira kecega sa avakabauta ka papitaisotaki ena yacana tabu, ka bvosota ena vakabauta me yacova na ivakataotioti, sa dodonu me vakabulai—
26 E sega walega ni ko ira sa vakabauta ni oti na lako mai ena aituvuka ni gauna ena bula vakayago, ia ko ira kece mai na ivakatekivu, ko ira talega na lewelevu ni se bera ni lako mai ko koya, era sa vakabauta na nodra vosa na bparofita tabu, ka ra a vosa ena veivakauqeti ni cisolisoli ni Yalo Tabu, ka ra dvakadinadinataki koya vakaidina ena veika kecega, e dodonu me ra rawata na bula tawamudu,
27 Era na vakakina ko ira era qai bula e muri, ko ira era sa vakabauta na aisolisoli kei na veikacivi ni Kalou mai na Yalo Tabu, ko koya sa btukuni Tamada kei na Luvena;
28 Ia na Tamada, Luvena, kei na Yalo Tabu eratou sa aduavata va-Kalou, raica sa tawayalani ka tawamudu, sega ni vakaicavacava. Emeni.
29 Keitou sa kila ni sa dodonu me aveivutuni na tamata kecega ka vakabauta na yacai Jisu Karisito, io me ra qarava na Tamada ena yacana, ka vosota ena bvakabauta na yacana ki na ivakataotioti, kevaka e sega, era na sega ni cvakabulai ena matanitu ni Kalou.
30 Ia eda sa kila ni aveivakadodonutaki ena bloloma soli wale ni noda Turaga na iVakabula ko Jisu Karisito, e dodonu ka dina;
31 Eda sa kila talega, ni aveivakatabui ena loloma soli wale ni noda Turaga na iVakabula ko Jisu Karisito e dodonu ka dina, kivei ira kece era lomana ka qarava na Kalou ena byalodra taucoko, nodra vakasama, kei na nodra kaukauwa.
32 Ia e se rawa tikoga ni alutu na tamata mai na loloma soli wale ka vuki tani mai vua na Kalou bula;
33 O koya sa kilikili sara me rogoca matua na isoqosoqo lotu ka dau masu tiko ga, me kakua ni ra atemaki kina;
34 Io, me ra rogoca talega ko ira era sa vakatabui.
35 Eda sa kila ni sa dina sara na veika oqo me vaka na ivakatakila i Joni, io sa sega na vosa e avakaikuritaki se kau tani mai na nona ivola ni parofisai oqo, na bivolanikalou tabu, se na ivola ni parofisai ni Kalou ka na qai vakatakilai mai e muri ena isolisoli kei na kaukauwa ni Yalo Tabu, ena cdomo ni Kalou, ena nodra veiqaravi na agilosi.
36 Oqori na veika sa tukuna na Turaga na Kalou; na vakarokoroko, kaukauwa kei na lagilagi me soli tikoga ki na yacana tabu, ena gauna oqo ka sega ni mudu. Emeni.
37 Oqo tale, me ivakaro ki na lotu me baleta na ivalavala ni papitaiso—Ko ira kecega era sa vakayalomalumalumutaki ira vua na Kalou, ka gadreva me apapitaiso, ka lako mai ena yalo braramusumusu kei na yalo e bibivoro, ka vakadinadinataka ki na lotu ni ra sa veivutunitaka vakaidina na nodra ivalavala ca kecega, ka sa lomadra me ra taura na cyacai Jisu Karisito, ka sa tiko na dinaki dei ni ra na qaravi koya me yacova na ivakataotioti, ka ra sa vakaraitaka dina ena nodra ecakacaka ni ra sa rawata na Yalo i Karisito me fbokoci kina na nodra ivalavala ca, me ra na ciqomi ki na nona lotu ena papitaiso.
38 Na nodra itavi na italatala qase, bete, ivakavuvuli, dikoni, kei ira na lewe ni lotu i Karisito—Na aiapositolo e italatala qase, ka sa nona itavi me bveipapitaisotaki;
39 Ka me atabaki ira na italatala qase, bete, ivakavuvuli kei na dikoni tale eso;
40 Io me alotutaka na madrai kei na waini—na ivakananumi ni yago kei na dra i Karisito—
41 Me avakadeitaki ira era sa papitaisotaki mai ki na lotu, ena veitabaki ni bliga me baleta na veipapitaisotaki ena bukawaqa kei na cYalo Tabu, me vaka sa volai ena ivolanikalou;
42 Me veivakavulici, veituberi, veivunauci, veipapitaisotaki ka vakatawai ira na lewe ni lotu;
43 Me vakadeitaka na lotu ena veitabaki ni liga, ka solia na Yalo Tabu;
44 Me liutaka na veisoqoni kecega.
45 Na italatala qase me ra aliutaka na veisoqoni me vaka sa uqeti ira kina na Yalo Tabu, io me vaka na ivakaro kei na vakatakila mai vua na Kalou.
46 Sa itavi ni abete me vunau, bveivakavulici, veituberi, veivunauci, ka veipapitaisotaki, ka me lotutaka na sakaramede,
47 Me dausikova na nodra vuvale na lewenilotu yadudua, ka vunauci ira me ra adaumasu ena masu bvotu kei na masu vuni ka vakayacora vakavinaka na nodra itavi kece sara ni cmatavuvale.
48 Sa rawa tale ga vua me atabaki ira na bete, ivakavuvuli, kei na dikoni.
49 Io ko koya me dau liutaka na veisoqoni kevaka e sega ni tiko e dua na italatala qase;
50 Ia kevaka sa tiko e dua na italatala qase, sa nona itavi ga me vunau, veivakavulici, veituberi, veivunauci ka veipapitaisotaki,
51 Io me dausikova na nodra veivale na lewenilotu yadudua, ka vakauqeti ira me ra daumasu ena masu votu kei na masu vuni ka me ra vakayacora vakavinaka na nodra itavi kece sara ni matavuvale.
52 Na bete me na dau avukea na italatala qase ena itavi kece sara oqo kevaka ena dau gadrevi.
53 Sa itavi ni aivakavuvuli me dau bvakatawai ira na lewe ni lotu ena veigauna kece sara, dauvukei ira ka vakaukauwataki ira;
54 Ka raica me kakua na caka ca ena lotu, me kua na aveicudruvi vakataki ira, kua na lasu, veikaseti vuni, se vosa bvakacacataki ira na tani;
55 Ka raica me ra dausoqoni wasoma na lewe ni lotu, ka raica tale ga me ra vakayacora vakavinaka na nodra itavi na lewenilotu.
56 Ko koya me na liutaka na soqoni kevaka e sega ni tiko e dua na italatala qase se na bete—
57 Io sa na dauvukei koya tiko ga, ena nona itavi kece vakalotu na adikoni, kevaka ena dau gadrevi.
58 Ia e sega ni tiko vei rau na ivakavuvuli kei na dikoni na kaukauwa ni veipapitaisotaki, lotutaki ni sakaramede, se veitabaki ena liga;
59 Ia, me rau veivakasalataki, veituberi, veivunauci, ka veivakavulici, ka veisureti ki na tamata kecega me ra lako mai vei Karisito.
60 Ko ira kece na aitalatala qase, bete, ivakavuvuli se dikoni me ra tabaki me vaka na isolisoli kei na bveikacivi ni Kalou vei ira; ka me tabaki ena kaukauwa ni Yalo Tabu, ka sa tiko vei koya ka veitabaki.
61 Ko ira kece na italatala qase ena loma ni lotu i Karisito me ra dau sota ena koniferedi vakayadua ena veivula tolu, se ena veigauna sa digitaki ka vakadonui mai na koniferedi;
62 Ia na koniferedi me na vakayacori kina na veicakacaka vakalotu me qaravi ena gauna ko ya.
63 Ko ira na italatala qase me ra na ciqoma na veivakadonui mai vei ira na italatala qase tale eso, mai na aveitokoni ni lotu ka ra wili kina, se mai na koniferedi.
64 Ko ira yadua na bete, ivakavuvuli, se dikoni; ka a tabaki mai vua e dua na bete, me taura e dua na sitivikiti mai vua ena gauna ko ya, na asitivikiti oqori, ni sa na soli vua e dua na italatala qase, sa na rawa ni soli kina vua e dua na ivola, ka sa na vakadonui kina na nona vakayacora na itavi ka sa kacivi kina, se sa na rawa ni qai taura mai na dua na koniferedi.
65 Ena sega ni dua na tamata me na atabaki ki na dua na itutu ena lotu oqo, ka sa tauyavutaki vinaka tu kina e dua na tabana, ka sega ni ra bveitokoni kina na lewenilotu;
66 Ia ko ira na italatala qase vakatulewa, bisopi dauveilakoyaki, lewe ni matabose e cake, bete levu, kei na italatala qase, e rawa ni ra veitabaki, ke sega na taba ni lotu ka na gadrevi kina na veitokoni.
67 Ko ira kece na peresitedi ni matabete levu (se italatala qase vakatulewa), abisopi, lewe ni matabose e cake, kei na bbete levu, me ra na dau tabaki ena veidusimaki ni dua na lewe ni cmatabose e cake se koniferedi raraba.
68 Na nodra aitavi na lewenilotu ni ra sa ciqomi oti ena papitaiso—Me tiko e dua na gauna vei ira na italatala qase se bete me ra vakamacalataka vakavinaka na veika me baleta na lotu i Karisito me ra bkila vinaka, ni se bera ni ra kania na csakaramede ka vakadeitaki ena veitabaki ni dligadra na italatala qase, me rawa ni vakayacori na veika kece oqo ena ituvatuva virikotori.
69 Ia ko ira na lewenilotu me ra vakaraitaka raraba ki na lotu, ka vakatalega kina vei ira na italatala qase, ena nodra itovo vakalou kei na nodra ivosavosa ni ra sa bula kilikili, ka na tiko na acakacaka kei na vakabauta ka sala vata kei na ivolanikalou tabu—ka ra yalodina ka ivalavala bdodonu ena mata ni Turaga.
70 Ko ira kece na lewenilotu ni Karisito ka tiko na luvedra me ra kauti ira mai vei ira na italatala qase ki na lotu, io me ra tabaki ira e ligadra ena yaca i Jisu Karisito, ka avakalougatataki ira ena yacana.
71 Ena sega ni rawa ni dua me ciqomi ena lotu i Karisito vakavo ga kevaka sa yacova na yabaki ni asaumi taro vakai koya ena mata ni Kalou, ka sa rawa ni na bveivutuni.
72 Na apapitaiso me na vakayacori vakaoqo kivei ira kece era sa veivutuni—
73 Ko koya sa kacivi mai vua na Kalou ka sa tiko vua na kaukauwa mai vei Jisu Karisito me veipapitaisotaki, me sobu ki loma ni wai vata kei koya na tamata ka sa soli koya me papitaiso, ka na kaya, kacivi koya ena yacana: Sa lesi au ko Jisu Karisito meu papitaisotaki iko ena yaca ni Tamada, kei na Luvena, kei na Yalo Tabu. Emeni.
74 Sa na qai atabadromuci koya e wai, ka vakamatari koya cake tale mai wai.
75 Sa kilikili me ra dau soqoni vakawasoma na lewe ni lotu me ra akana madrai ka gunu waini me ra bvakananuma kina na Turaga ko Jisu;
76 Me na qai lotutaka na italatala qase se bete; ka sa vakaoqo na kena aicakacaka—ena tekiduru ko koya vata kei ira na ivavakoso ka masu vakaoqo vua na Tamada ena yalo e vakarokoroko, ka kaya:
77 Oi kemuni na Kalou, na Tamai keimami Tawamudu, keimami sa kerei kemuni ena yaca ni Luvemuni, ko Jisu Karisito, mo ni vakalougatataka ka vakatabuya na amadrai oqo ki yalodra o ira kece era sa vakaivotavota kina, me ra kania ka vakananuma kina na yago ni Luvemuni, ka bvakadinadinataka vei kemuni, na Kalou, na Tamai keimami Tawamudu, ni sa lomadra me ra ctaura na yaca ni Luvemuni, ka dau nanumi koya tiko ga, ka dmuria na nona ivakaro sa solia vei ira; me tiko ga kina kei ira na eYalona. Emeni.
78 Sa vakaoqo na aicakacaka ni kena lotutaki na waini—me taura talega na bbilo, ka kaya:
79 Oi kemuni na Kalou, na Tamai keimami Tawamudu, keimami sa kerei kemuni ena yaca ni Luvemuni, ko Jisu Karisito, mo ni vakalougatataka ka vakatabuya na awaini oqo ki yalodra o ira kece era sa gunuva, me ra kitaka ka vakananuma kina na dra ni Luvemuni, sa vakadavei ena vukudra; me ra vakadinadinataka kina vei kemuni, na Kalou, na Tamai keimami Tawamudu, ni ra na dau nanumi koya tiko ga, me tiko kina kei ira na Yalona. Emeni.
80 Kevaka e dua na lewenilotu i Karisito sa talaidredre se ivalavala ca, me na vakadodonutaki me vaka sa dusimaki ena ivolanikalou.
81 Sa itavi ni veitabana yadua ena lotu i Karisito, me tala e dua se vuqa na nona ivakavuvuli me tiko ena bose era dau kaciva na italatala qase ni lotu.
82 Ia me ra kauta tiko yani na akedra itukutuku kece na a qai curu vou ki na lotu me tekivu mai na gauna ni koniferedi sa oti; se me vakau yani mai na ligadra eso na bete; raica sa vinakati na ka oqo me rawa ni maroroi tu e dua na itukutuku tudei ni yacadra na lewe ni lotu, ia me dau qarava na kena ivola e dua na italatala qase sa lesi me qarava na cakacaka oqo;
83 Ia me kau tale ga yani na yacadra na lewe ni lotu era sa avakasivoi, me bokoci mai na ivola levu ni yaca ni lotu.
84 Ia ko ira na lewe ni lotu era sa toki ki na dua tale na vanua, me ra kauta tiko e dua na ivola me vakadinadinataka ni ra lewe ni lotu ka qarava vakavinaka tiko na nodra itavi vakalotu, ia na ivola oqori me sainitaka e dua na italatala qase se bete e kilai koya vinaka, sa rawa tale ga me ra sainitaka na ivakavuvuli se dikoni ni lotu.
ssw_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn